pythainlp/thaigov-v2-corpus-22032023 huggingface dataset:
วันอังคารที่ 28 กันยายน 2564
โฆษกรัฐบาลเผย นายกรัฐมนตรีย้ำการลงตรวจเยี่ยมพื้นที่เพื่อรับฟังความคิดเห็นของประชาชน เป็นหน้าที่ของนายกรัฐมนตรีและรัฐมนตรีทุกกระทรวง กำกับส่วนราชการดูแลในระดับท้องถิ่น
โฆษกรัฐบาลเผย นายกรัฐมนตรีย้ำการลงตรวจเยี่ยมพื้นที่เพื่อรับฟังความคิดเห็นของประชาชน เป็นหน้าที่ของนายกรัฐมนตรีและรัฐมนตรีทุกกระทรวง กำกับส่วนราชการดูแลในระดับท้องถิ่น
วันนี้ (28 กันยายน 2564) เวลา 14.30 น. ภายหลังการประชุมคณะรัฐมนตรี นายธนกร วังบุญคงชนะ โฆษกประจำสำนักนายกรัฐมนตรี ได้เปิดเผย คำตอบของพลเอก ประยุทธ์ จันทรโอชา นายกรัฐมนตรีและรัฐมนตรีว่าการกระทรวงกลาโหม ต่อคำถามต่าง ๆ จากสื่อมวลชนที่ถามในประเด็นการลงพื้นที่ตรวจราชการของนายกรัฐมนตรีและ พลเอก ประวิตร วงษ์สุวรรณ รองนายกรัฐมนตรีนั้น นายกรัฐมนตรีชี้แจงว่าเป็นหน้าที่ของนายกรัฐมนตรี ในฐานะผู้บริหารสูงสุดที่จะต้องไปตรวจเยี่ยมเพื่อรับฟังความคิดเห็นของประชาชน และกำกับส่วนราชการให้ดูแลประชาชนอย่างทั่วถึง ซึ่งการลงพื้นที่ของนายกรัฐมนตรีจะเป็นวันเดียวหรือคนละวันกับรองนายกรัฐมนตรีหรือรัฐมนตรีท่านอื่น ๆ ก็เป็นไปตามความสะดวกในเรื่องของเวลาของแต่ละท่าน เนื่องจากเป็นหน้าที่ที่ต้องลงไปตรวจเยี่ยมพื้นที่พบปะกับประชาชน โดยเฉพาะในช่วงสถานการณ์อุทกภัยที่ต้องให้การดูแลประชาชนทุกกลุ่มและเกษตรกร ผ่านผู้ว่าราชการจังหวัด และหน่วยงานในระดับพื้นที่ ซึ่งเว้นว่างในช่วงที่ผ่านมาเนื่องจากสถานการณ์การแพร่ระบาดของโควิด-19 ทั้งนี้ เป็นการรับฟังความต้องการของประชาชนเพื่อนำไปพัฒนาจังหวัด ภาค และท้องถิ่น จึงขอวอนสื่อมวลชน/โซเชียลมีเดียอย่านำการทำงานไปโยงการเมือง
โฆษกประจำสำนักนายกรัฐมนตรี ยังกล่าวว่า นายกรัฐมนตรีตอบคำถามสื่อมวลชนถึงกรณีจัดกิจกรรมมินิคอนเสิร์ต “THAILAND SHA SHA SHA” ขึ้นในพื้นที่ 3 จังหวัด คือ ภูเก็ต พังงา และกระบี่ ระหว่างวันที่ 24 ก.ย. – 3 ต.ค. 64 โดยได้มอบหมายให้กระทรวงการท่องเที่ยวและกีฬาพิจารณาความเหมาะสม ซึ่งในที่ประชุมคณะรัฐมนตรีวันนี้ นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬาได้ชี้แจงยกเลิกกิจกรรมดังกล่าวแล้ว และจะพิจารณาเมื่อสถานการณ์เหมาะสม
“นายกรัฐมนตรียืนยันว่าไม่วิตกกังวลต่อกรณีฝ่ายค้านยกมาตรา 158 วรรคสี่ ว่า นายกรัฐมนตรีจะดำรงตำแหน่งรวมกันแล้วเกิน 8 ปีมิได้ ทั้งนี้ ไม่ว่าจะดำรงตำแหน่งติดต่อกันหรือไม่ เพราะเป็นเรื่องของรัฐธรรมนูญ ซึ่งมีฝ่ายกฎหมายพิจารณาเรื่องนี้อยู่แล้ว” นายธนกรฯ กล่าว
............................
กลุ่มประชาสัมพันธ์และเผยแพร่ สำนักโฆษก
วันเสาร์ที่ 25 มิถุนายน 2565
"สมศักดิ์" ขอบคุณ "ชัชชาติ" สนับสนุนนักโทษช่วยลอกท่อ ชี้ชาวบ้าน-ผู้ต้องขังต่างได้ประโยชน์ ยันไม่เกี่ยวเรื่องการเมืองทำงานเพื่อประโยชน์สังคมเป็นหลัก
"สมศักดิ์" ขอบคุณ "ชัชชาติ" สนับสนุนนักโทษช่วยลอกท่อ ชี้ชาวบ้าน-ผู้ต้องขังต่างได้ประโยชน์ ยันไม่เกี่ยวเรื่องการเมืองทำงานเพื่อประโยชน์สังคมเป็นหลัก
นายสมศักดิ์ เทพสุทิน รมว.ยุติธรรม กล่าวถึงความคืบหน้าการนำผู้ต้องขังล้างท่อ ขุดลอกท่อระบายน้ำในเขตพื้นที่ กทม.ว่า กรุงเทพมหานคร ได้ประสานมายังกรมราชทัณฑ์ขอรับการสนับสนุนนักโทษเด็ดขาดออกทำงานล้างท่อระบายน้ำในรูปแบบการจัดทำบริการสาธารณะเพื่อสังคม ในพื้นที่บริเวณตลาดห้วยขวาง โดยจะเริ่มงานอย่างเป็นทางการ ในวันที่ 1 ก.ค. ฝโดยสำนักการระบายน้ำ ได้แจ้งขอบข่ายการดำเนินงานแล้ว โดยแบ่งเป็นการล้างทำความสะอาดท่อระบายน้ำภายใต้สำนักการระบายน้ำระยะทาง 249.60 กิโลเมตร และการล้างทำความสะอาดท่อระบายน้ำของสำนักงานเขต 15 เขต คิดเป็นระยะทาง 280.76 กิโลเมตร คิดเป็นระยะทางรวมทั้งสิ้น 530 กิโลเมตร โดยกรมราชทัณฑ์กำหนดให้เรือนจำ 12 แห่ง โดยใช้เกณฑ์การแบ่งงานโดยกำหนดหลักเกณฑ์เบื้องต้น คือ ระยะทางจากเรือนจำไปยังบริเวณที่ทำงานต้องใกล้ที่สุดและไม่ข้ามเขตการปฏิบัติงานระหว่างเรือนจำ จัดปริมาณงานตามสัดส่วนจำนวนนักโทษเด็ดขาดที่ได้รับการอนุมัติออกทำงานของแต่ละเรือนจำ
นายสมศักดิ์ กล่าวอีกว่า นอกจากนี้เราได้เน้นย้ำเจ้าหน้าที่ผู้ปฏิบัติงานถึงความปลอดภัยในการควบคุมนักโทษเด็ดขาดเป็นลำดับแรก รวมถึงความปลอดภัยในการปฏิบัติงาน การสวมใส่อุปกรณ์ป้องกันตนเอง การรักษาระยะห่างกับคนในชุมชน โดยกลุ่มงานสาธารณะและงานนอกเรือนจำ กรมราชทัณฑ์ จะทำหน้าที่ตรวจตราและกำกับดูแลการปฏิบัติงานให้เป็นไปด้วยความเรียบร้อยอีกขั้นหนึ่ง ในส่วนของมาตรการป้องกันโควิด-19 ทางเรือนจำจะตรวจ ATK ในการออกปฏิบัติงานครั้งแรก จากนั้นจะตรวจทุก 3-5 วัน และเมื่อกลับจากการทำงานจะแยกห้องขังไม่นำไปปะปนกับผู้ต้องขังอื่นๆ
"ผมขอขอบคุณ ท่านชัชชาติ สิทธิพันธุ์ ผู้ว่าฯ กทม. ที่สนับสนุนโครงการสาธารณะประโยชน์แบบนี้ เพราะเป็นการช่วยสังคมและให้โอกาสกับผู้ต้องขังได้ทำงาน มีรายได้ก่อนที่จะพ้นโทษ ผมยืนยันว่าเรื่องนี้ไม่ได้เกี่ยวกับการเมือง ไอเดียนี้หวังที่จะแก้ปัญหาจากหน้าฝน โดยยึดประโยชน์ของสังคมเป็นหลัก เพราะขณะนี้เข้าหน้าฝนแล้ว เราจึงอยากจะแก้ปัญหาน้ำท่วมขัง ท่อระบายน้ำอุดตัน เนื่องจากกระทรวงยุติธรรมมีบุคลากรที่เป็นผู้ต้องขังที่สามารถออกมาทำงานช่วยชาวบ้านได้ เรื่องนี้ผู้ต้องขังได้ประโยชน์ และสังคมก็ได้ประโยชน์เช่นกัน" นายสมศักดิ์ กล่าว
วันจันทร์ที่ 8 สิงหาคม 2565
นายกรัฐมนตรีฯ นั่งประธานการประชุมคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้องฯ
นายกรัฐมนตรีฯ นั่งประธานการประชุมคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. ๒๕๖๕
เมื่อวันที่ ๘ สิงหาคม ๒๕๖๕ นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมด้วยนางสาวกัลยา ชินาธิวร ผู้อำนวยการกองการต่างประเทศ รักษาการในตำแหน่งที่ปรึกษาด้านต่างประเทศ เป็นผู้แทนปลัดกระทรวงดิจิทัลเพื่อเศรษฐกิจและสังคม ในฐานะกรรมการ เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. ๒๕๖๕ ครั้งที่ ๑/๒๕๖๕ ผ่านระบบการประชุมทางไกล ณ ห้องประชุม MDES1 ชั้น ๙ กระทรวงดิจิทัลเพื่อเศรษฐกิจและสังคม โดยมีนายกรัฐมนตรี พลเอก ประยุทธ์ จันทร์โอชา เป็นประธานการประชุมฯ
ทั้งนี้การประชุมดังกล่าวได้จัดขึ้นเพื่อพิจารณาความก้าวหน้าของการเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. ๒๕๖๕ ประกอบด้วย ด้านสารัตถะ ด้านพิธีการและอำนวยการ และด้านประชาสัมพันธ์ โดยที่ประชุมได้มีการหารือประเด็นสำคัญ ได้แก่ การติดตามความก้าวหน้าของผลลัพธ์ที่เป็นรูปธรรม (Key Deliverables) ตลอดจนข้อริเริ่ม/โครงการภายใต้แต่ละประเด็นสําคัญที่จะผลักดันในระหว่างการเป็นเจ้าภาพเอเปคของไทย กำหนดการการประชุมสำคัญของเอเปค ปี ๒๕๖๕ เป็นต้น
***********************
วันพุธที่ 13 ตุลาคม 2564
่รมช.นิพนธ์ สั่งการ ปภ.-ผู้ว่าฯ เตรียมพร้อมรับมือพายุ'คมปาซุ' พร้อมแจ้งเตือนให้ประชาชนติดตามข่าวอย่างใกล้ชิด
รมช.นิพนธ์ สั่งการ ปภ.-ผู้ว่าฯ เตรียมพร้อมรับมือพายุ'คมปาซุ' พร้อมแจ้งเตือนให้ประชาชนติดตามข่าวอย่างใกล้ชิด ย้ำเมื่อเกิดเหตุพร้อมช่วยเหลือทันที
วันนี้ (12 ต.ค.64) นายนิพนธ์ บุญญามณี รัฐมนตรีช่วยว่าการกระทรวงมหาดไทย ในฐานะที่กำกับกรมป้องกันและบรรเทาสาธารณภัย (ปภ.) เปิดเผยถึงการติดตามสภาพอากาศร่วมกับกรมอุตุนิยมวิทยา พบว่า เมื่อเวลา 04.00 น. วันนี้ (12 ต.ค. 2564) พายุโซนร้อนกำลังแรง “คมปาซุ” บริเวณทะเลจีนใต้ตอนบน คาดว่าจะเคลื่อนผ่านเกาะไหหลำ ประเทศจีน และขึ้นฝั่งบริเวณประเทศเวียดนามตอนบนในช่วงวันที่ 13-14 ตุลาคม 2564 ลักษณะเช่นนี้ทำให้ภาคเหนือตอนล่าง ภาคตะวันออกเฉียงเหนือตอนล่าง ภาคกลาง ภาคตะวันออก และภาคใต้ฝั่งตะวันตก มีฝนตกหนักถึงหนักมากบางแห่ง ส่วนคลื่นลมบริเวณทะเลอันดามันและอ่าวไทยตอนบนมีกำลังแรงขึ้น โดยทะเลอันดามันและอ่าวไทยตอนบนมีคลื่นสูง 2-3 เมตร ส่วนอ่าวไทยตอนล่างคลื่นสูงประมาณ 2 เมตร และบริเวณที่มีฝนฟ้าคะนองคลื่นอาจสูงมากกว่า 3 เมตร
นายนิพนธ์ กล่าวว่า การเตรียมการรับมือสถานการณ์พายุ "คมปาซุ" นั้น ได้สั่งการไปยังอธิบดีกรมป้องกันและบรรเทาสาธารณภัย (ปภ.) และเจ้าหน้าที่ทุกหน่วยของกรม ปภ. ที่เกี่ยวข้องเตรียมความพร้อมตลอด 24 ชั่วโมงในการช่วยเหลือประชาชนหากได้รับผลกระทบจากพายุ พร้อมทั้งกำชับไปยังผู้ว่าราชการจังหวัด นายอำเภอ กำนัน ผู้ใหญ่บ้าน อาสาสมัคร พร้อมทั้ง ประสานการปฏิบัติงานร่วมกับองค์กรปกครองส่วนท้องถิ่นในทุกพื้นที่เสี่ยงต่อการสร้างความเสียหายจากพายุ ให้อยู่ในพื้นที่เพื่อเตรียมพร้อมปฏิบัติงานช่วยเหลือประชาชนได้ทันเหตุการณ์หากเกิดความรุนแรงจากผลกระทบ อย่างไรก็ตามการติดตามสถานการณ์ในพื้นที่ก็ได้มีการแจ้งเตือนประชาชนอย่างต่อเนื่อง โดยใช้การสื่อสารทุกรูปแบบ ทั้งการกระจายข่าวผ่านทางหอกระจายข่าวหมู่บ้าน การแจ้งเตือนภัย ผ่านแอปพลิเคชันและไลน์ ดังนั้น ยืนยันว่าทุกฝ่ายได้เตรียมความพร้อมเพื่อดูแลพี่น้องประชาชนในส่วนนี้ทันทีเมื่อเกิดเหตุ
“กระทรวงมหาดไทยได้เน้นย้ำให้ทุกจังหวัด ทุกหน่วยปฏิบัติ ให้ดำเนินการตามแผนเผชิญเหตุที่ได้ซักซ้อมอยู่เป็นประจำ และเตรียมการอพยพตามแผนที่ต้องมีความพร้อม ทั้งเรื่องสถานที่ปลอดภัย อาหาร น้ำดื่มที่สะอาด การดูแลปฐมพยาบาล ตลอดจนการตรวจตราความเรียบร้อยไม่ให้ทรัพย์สินที่ยังอยู่ในบ้านเรือนที่อพยพมาเกิดการสูญหาย ทั้งนี้ หากพี่น้องประชาชนได้รับความเดือดร้อนจากสาธารณภัย สามารถแจ้งสายด่วนสาธารณภัย โทร.1784 เพื่อขอความช่วยเหลือตลอด 24 ชั่วโมง” นายนิพนธ์กล่าว
วันอังคารที่ 26 กรกฎาคม 2565
MoU สธ.-คณะแพทยฯ รพ.รามา ม.มหิดล ผลิตแพทย์ในโครงการผลิตแพทย์เพิ่มเพื่อชาวชนบท
นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย ศ.นพ.ปิยะมิตร ศรีธรา คณบดีคณะแพทยศาสตร์โรงพยาบาลรามาธิบดี ลงนามความร่วมมือผลิตแพทย์ในโครงการผลิตแพทย์เพิ่มเพื่อชาวชนบท ระหว่างกระทรวงสาธารณสุข และ มหาวิทยาลัยมหิดล หลักสูตรแพทยศาสตรบัณฑิต คณ
นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย ศ.นพ.ปิยะมิตร ศรีธรา คณบดีคณะแพทยศาสตร์โรงพยาบาลรามาธิบดีลงนามความร่วมมือผลิตแพทย์ในโครงการผลิตแพทย์เพิ่มเพื่อชาวชนบทระหว่างกระทรวงสาธารณสุข และ มหาวิทยาลัยมหิดล หลักสูตรแพทยศาสตรบัณฑิต คณะแพทยศาสตร์โรงพยาบาลรามาธิบดี สถาบันร่วมผลิตแพทย์ ศูนย์แพทยศาสตรศึกษาชั้นคลินิก โรงพยาบาลมหาราชนครราชสีมา เพื่อให้เกิดความร่วมมือในการผลิตแพทย์ไปสู่ชนบทและชุมชนมากขึ้น และร่วมกันพัฒนาหลักสูตรการเรียนการสอนแก่นักศึกษาแพทย์ในเขตบริการสุขภาพที่ 9 ซึ่งมีโรงพยาบาลมหาราชนครราชสีมา เป็นแกนหลักสำคัญ ที่ห้องประชุมชัยนาทนเรนทร ชั้น 2 อาคาร 1 สำนักงานปลัดกระทรวงสาธารณสุข *************** กรกฎาคม 2565
วันอังคารที่ 14 มิถุนายน 2565
ที่ปรึกษารัฐมนตรีว่าการกระทรวงยุติธรรม ประชุมหน่วยงาน จังหวัดราชบุรี เตรียมพร้อมจัดงานไกล่เกลี่ย ชวนชาวเมืองโอ่งร่วมงาน
ที่ปรึกษารัฐมนตรีว่าการกระทรวงยุติธรรม ประชุมหน่วยงาน จังหวัดราชบุรี เตรียมพร้อมจัดงานไกล่เกลี่ย ชวนชาวเมืองโอ่งร่วมงาน หวังช่วยปลดทุกข์-แบ่งเบาภาระ ยันทำได้จริงไม่ใช่โฆษณา
นายธนวัชร นิติกาญจนา ที่ปรึกษารมว.ยุติธรรม เปิดเผยว่า ตนได้ร่วมประชุมกับหน่วยงานต่างๆ ภายในจังหวัดราชบุรี เพื่อเตรียมความพร้อมการจัดงานมหกรรมไกล่เกลี่ยหนี้สินครัวเรือนจังหวัดราชบุรี และยุติธรรมพบประชาชน ที่จะจัดในวันศุกร์ที่ 17 มิ.ย.นี้ ที่โรงแรม ณ เวลา อ.เมืองราชบุรี ซึ่งภาพรวมถือว่าน่าพอใจ มีการจัดเตรียมความพร้อมและประชาสัมพันธ์โครงการอย่างเข้มข้น โดยได้ประสานไปยังจังหวัด และอบจ. แจ้งไปยังผู้นำท้องถิ่น เช่น กำนัน ผู้ใหญ่บ้าน ส.อบจ. และส.อบต. ให้ช่วยแจ้งแก่ลูกบ้าน รวมทั้งยังจัดทำเสียงตามสายในหมู่บ้านและวิทยุท้องถิ่น เพื่อเพิ่มการรับรู้ และจัดขบวนรถแห่โฆษณาประชาสัมพันธ์ เพื่อให้ประชาชนเกิดความตื่นตัว นอกจากนี้ยังได้เปิดการลงทะเบียนล่วงหน้าเพื่ออำนวยความสะดวกอีกด้วย ซึ่งผลการตอบรับถือว่าดีพอสมควร โดยงานครั้งนี้มีเป้าหมายผู้ร่วมงาน 3,912 ราย ทุนทรัพย์ 366 ล้านบาท
"ผมอยากเชิญชวนลูกหนี้ในจังหวัดราชบุรีหรือพื้นที่ใกล้เคียงมาร่วมงานไกล่เกลี่ยกันเยอะๆ ที่ผ่านมาเราได้เห็นแล้วว่าการมางานนี้ลูกหนี้ได้ประโยชน์มากจริงๆ ทั้งการได้ลดเงินต้น ลดดอกเบี้ยและค่าปรับ หลายคนได้ปลดหนี้ในทันที ในฐานะที่ผมเป็นคนราชบุรีก็อยากช่วยเหลือพี่น้องทุกคน ให้แบ่งเบาภาระ ลดความทุกข์ใจ กลับมามีชีวิตที่เดินหน้าต่อไปได้ และสุดท้ายต้องขอขอบคุณทุกหน่วยงานในสังกัดกระทรวงยุติธรรม และหน่วยงานในจังหวัดราชบุรีที่ให้ความร่วมมือเป็นอย่างดีในการช่วยเหลือพี่น้องประชาชน"นายธนวัชร กล่าว
วันพฤหัสบดีที่ 3 มีนาคม 2565
​ยกระดับ ภูเก็ต เป็นเมืองท่องเที่ยวเชิงสุขภาพระดับโลก
วันพฤหัสบดีที่ 3 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้ายกระดับ จ.ภูเก็ต สู่การเป็นเมืองท่องเที่ยวเชิงสุขภาพระดับโลก โดยอนุมัติวงเงิน 1,411 ล้านบาท เพื่อดำเนินการจัดสร้างศูนย์บริการทางการแพทย์ครบวงจร ประกอบด้วย ศูนย์บริการทางการแพทย์และสาธารณสุขระดับนานาชาติครบวงจร ศูนย์อภิบาลสุขภาพผู้สูงอายุนานาชาติ ศูนย์ใจรักษ์ หรือ ศูนย์การดูแลแบบประคับประคองในระยะสุดท้ายของชีวิต และศูนย์เวชศาสตร์ฟื้นฟูครบวงจร คาดว่าจะเกิดการจ้างงานและกระจายรายได้จากการเดินทางเข้ามาของนักท่องเที่ยว รวมทั้งส่งเสริมภูมิปัญญาท้องถิ่นด้านการแพทย์แผนไทย การแพทย์ทางเลือก และสมุนไพรไทย โดยเป็นส่วนหนึ่งของการยกระดับอุตสาหกรรมการท่องเที่ยวกลุ่มรายได้ดีและการท่องเที่ยวเชิงสุขภาพ ซึ่งเป็น 1 ใน 12 อุตสาหกรรมเป้าหมาย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 27 มกราคม 2565
“เฉลิมชัย”เผยส่งออกผลไม้สูงสุดเป็นประวัติการณ์เฉพาะทุเรียนทะลุแสนล้าน  เผยปีนี้ผลผลิตเพิ่มกว่า5แสนตัน
“เฉลิมชัย”เผยส่งออกผลไม้สูงสุดเป็นประวัติการณ์เฉพาะทุเรียนทะลุแสนล้าน เผยปีนี้ผลผลิตเพิ่มกว่า5แสนตัน มอบ“อลงกรณ์”รับผิดชอบชุดเฉพาะกิจผนึกทีมผลไม้ภาคตะวันออกรับมือฤดูผลไม้ล่วงหน้า พร้อมลุยหนองคายเร่งรถไฟจีน-ลาวขนสินค้าเกษตร27ม.ค.นี้
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการบริหารจัดการผลไม้(Fruit Board ) กล่าววันนี้ (26ม.ค) ถึงผลดำเนินงานบริหารจัดการผลไม้ปี 2564 และปี 2565 ว่า ในปี 2564 สามารถส่งออกผลไม้สูงสุดเป็นประวัติการณ์เฉพาะทุเรียนขายทะลุหนึ่งแสนล้านบาทเป็นครั้งแรกแม้เผชิญปัญหาการขนส่งโลจิสติกส์จากค่าระวางที่สูงขึ้น การขาดแคลนตู้คอนเทนเนอร์และการปิดด่านหลายครั้งจากมาตรการควบคุมการแพร่ระบาดของโควิด19 ความสำเร็จดังกล่าวมาจากความร่วมมือของทุกภาคส่วนทั้งชาวสวนผลไม้ ผู้ประกอบการภาคเอกชนและภาครัฐที่ร่วมกันฝ่าฟันอุปสรรคในปีที่ผ่านมาและสามารถสร้างรายได้ให้ประเทศชาติจากการส่งออกทำสถิตินิวไฮโดย11เดือน(ม.ค.-พ.ย.)ของปี 2564ส่งออกผลไม้ 7 ชนิดได้แก่ ทุเรียน มังคุด เงาะ ลองกอง ลำไย ลิ้นจี่และมะม่วงจำนวน1,992,751 ตันคิดเป็นมูลค่า 165,624 ล้านบาทเพิ่มขึ้น 40.75% เทียบกับปี 2563ที่ส่งออก 1,718,228 ตันมูลค่า 117,673 ล้านบาท สำหรับทุเรียนส่งออก 903,700 ตัน คิดเป็นปริมาณเพิ่มขึ้น38.29% คิดเป็นมูลค่า115,459ล้านบาทเติบโต 59.11%เทียบกับปี2563ส่งออก 653,476 ตันมูลค่า 72,566 ล้านบาท โดยฤดูกาลผลิตปี2565จะมีผลผลิตออกมา 5,200,009 ตันเพิ่ม 11.39% หรือเพิ่มกว่า5แสนตันเทียบกับปี2563ที่มีปริมาณ4,668,435ตันซึ่งเป็นตัวเลขจากกรมศุลกากร
ดร.เฉลิมชัยกล่าวต่อไปว่า เพื่อเตรียมความพร้อมรับมือผลไม้ที่จะเริ่มต้นฤดูในเดือนมีนาคมที่จะถึงนี้จึงมอบนโยบายให้ฟรุ้ตบอร์ดกำหนดมาตรการล่วงหน้าโดยมอบหมายนายอลงกรณ์ พลบุตร ที่ปรึกษารัฐมนตรีว่าการกระทรงเกษตรและสหกรณ์เป็นประธานคณะทำงานจัดทำแผนการแก้ไขปัญหาผลไม้เศรษฐกิจล่วงหน้าทั้งระบบ
ทางด้านนายอลงกรณ์ พลบุตร ที่ปรึกษารัฐมนตรีว่าการกระทรงเกษตรและสหกรณ์ในฐานะประธานคณะทำงานจัดทำแผนการแก้ไขปัญหาผลไม้เศรษฐกิจล่วงหน้าทั้งระบบกล่าวว่า คณะทำงานฯได้กำหนด5มาตรการ21โครงการสำหรับบริหารผลไม้ในภาวะวิกฤติเสร็จเรียบร้อยแล้วโดยร่วมมือกับทุกภาคส่วนในการจัดทำแผนและโครงการต่างๆ
และเมื่อวันเสาร์ที่ 23 มกราคมที่ผ่านมาได้จัดการประชุมทางไกลกับสมาคมทุเรียนไทย ตัวแทนแปลงใหญ่ทุเรียนจังหวัดระยอง สมาพันธ์ชาวสวนทุเรียน สมาคมผู้ผลิตทุเรียนไทย สถาบันทุเรียนไทย หอการค้าจังหวัดจันทบุรี สมาคมการค้าผลไม้ยุคใหม่ ตัวแทนเกษตรกรและผู้ประกอบการภาคตะวันออก นายชรัตน์ เนรัญชร และนายยุคล ชนะวัฒน์ปัญญา คณะทำงานที่ปรึกษารัฐมนตรีเกษตรฯ. หน่วยงานปกครองส่วนท้องถิ่น อบจ.ระยอง สมาพันธ์ผู้ให้บริการโลจิสติกส์ สำนักงานวิจัยและพัฒนาการการเกษตรเขตที่6 อธิบดีกรมวิขาการเกษตร เกษตรและสหกรณ์จังหวัดระยอง เกษตรและสหกรณ์จังหวัดจันทบุรี เกษตรและสหกรณ์จังหวัดตราด หน่วยงานEECและหน่วยงานราชการที่เกี่ยวข้องทั้งหมด
วันจันทร์ที่ 2 สิงหาคม 2564
ธอส. มอบเงินสนับสนุนโครงการ “อว.พารอด” ให้แก่กระทรวงการอุดมศึกษา วิทยาศาสตร์ วิจัยและนวัตกรรม (อว.) ส่งต่อความช่วยเหลือผู้ป่วยโควิด-19
ธอส.ส่งมอบความช่วยเหลือสังคมไทยสู้ภัย COVID-19 มอบเงินสนับสนุนโครงการ “อว.พารอด” จำนวน 500,000 บาท ภายใต้การดำเนินงานของกระทรวง อว. และพันธมิตร เพื่อรวมพลังจิตอาสาช่วยเหลือผู้ป่วยโควิด-19 ที่อยู่ในระบบ Home Isolation และ Community Isolation
ธนาคารอาคารสงเคราะห์ ส่งมอบความช่วยเหลือสังคมไทยสู้ภัย COVID-19 มอบเงินสนับสนุนโครงการ “อว.พารอด” จำนวน 500,000 บาท ภายใต้การดำเนินงานของกระทรวงการอุดมศึกษา วิทยาศาสตร์ วิจัยและนวัตกรรม (อว.) และพันธมิตร เพื่อรวมพลังจิตอาสาช่วยเหลือผู้ป่วยโควิด-19 ที่อยู่ในระบบ Home Isolation และ Community Isolation
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า จากสถานการณ์ การแพร่ระบาดของเชื้อไวรัสโคโรนา 2019 (COVID-19) ระลอกใหม่ โดยเฉพาะในเขตพื้นที่กรุงเทพฯ และปริมณฑล ที่มีจำนวนผู้ติดเชื้อเพิ่มสูงขึ้นต่อเนื่อง จนส่งผลให้เตียงสำหรับการดูแลรักษาผู้ป่วยในสถานพยาบาลมีไม่เพียงพอ จึงทำให้เกิดแนวทางการแยกตัวที่บ้าน (Home Isolation) และการแยกกักตัวในชุมชน (Community Isolation) เพื่อรองรับผู้ป่วยที่อยู่ในกลุ่มสีเขียวที่ไม่มีอาการแสดง หรือแสดงอาการเพียงเล็กน้อย สำหรับผู้ป่วยที่แพทย์ประเมินแล้วว่าสามารถรักษาตัวอยู่ที่บ้านได้นั้น ทำให้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) จึงได้มีนโยบายให้จัดทำโครงการ “อว.พารอด” โดย อว. และหน่วยงานพันธมิตร ได้ระดมจิตอาสา รวมถึงผู้ป่วย โควิด-19 ที่หายดีแล้ว มาเสริมการทำงานของบุคลากรทางการแพทย์ด้วยการโทรศัพท์ให้ข้อมูลการปฏิบัติตัวสำหรับผู้ป่วย COVID-19 ที่อยู่ใน Home Isolation และ Community Isolation รวมทั้งจะมีการส่ง “กล่อง อว. พารอด” ที่มียาสมุนไพรและอุปกรณ์ที่จำเป็นเพิ่มเติมจากที่โรงพยาบาลมีให้โดยจะเริ่มนำร่องกับผู้ป่วยที่อยู่ในการดูแลของโรงพยาบาลในเครือข่ายโรงพยาบาลกลุ่มสถาบันแพทยศาสตร์แห่งประเทศไทย (UHosNet) ภายใต้ อว. ตั้งแต่วันที่ 30 กรกฎาคม 2564 ที่ผ่านมานั้น
เพื่อร่วมเป็นส่วนหนึ่งในการดูแลผู้ป่วยโควิด-19 รวมถึงบุคลากรทางการแพทย์ และจิตอาสาที่ปฏิบัติหน้าที่ในโครงการดังกล่าว ในวันนี้ (2 สิงหาคม 2564) ธนาคารอาคารสงเคราะห์ โดย ดร.กิริฎา เภาพิจิตร กรรมการธนาคาร ในฐานะประธานกรรมการกำกับดูแลกิจการที่ดีและความรับผิดชอบต่อสังคมและสิ่งแวดล้อม (CG&CSR) ดร.กริชผกา บุญเฟื่อง กรรมการธนาคาร พร้อมด้วย ผู้บริหารธนาคาร ร่วมกันเป็นผู้แทนธนาคาร มอบเงินสนับสนุนโครงการ “อว.พารอด” จำนวน 500,000 บาท โดยมี ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นผู้รับมอบ
สำหรับกิจกรรมดังกล่าวถือเป็นส่วนหนึ่งของการสนับสนุนช่วยเหลือสังคมไทยสู้ภัยโควิด-19 ที่ ธอส.ดำเนินการมาอย่างต่อเนื่อง มูลค่ารวมกว่า 6 ล้านบาท อาทิ การจัดซื้อเครื่องฮีโมเปอร์ฟิวชั่นใช้ในการรักษาผู้ป่วยโควิด-19 การจัดสร้างไอซียูสนาม จัดหาเก้าอี้นั่งจุดพักคอย พร้อมเสื้อทีมของโรงพยาบาล รวมถึงสนับสนุนน้ำดื่มธนาคารกว่า 200,000 ขวด และหน้ากากอนามัยพร้อมสายคล้อง ให้หน่วยงานสำคัญต่าง ๆ อาทิ สถานพยาบาล สถานศึกษา และสถานที่ให้บริการฉีดวัคซีน เป็นต้น ซึ่งสอดคล้องกับนโยบายการแสดงความรับผิดชอบต่อสังคมและสิ่งแวดล้อม หรือ CSR ของธนาคาร
วันพฤหัสบดีที่ 21 เมษายน 2565
องค์การขนส่งมวลชนกรุงเทพ ชี้แจงกรณีการคัดค้านการจ้างเอกชนให้บริการรถโดยสาร EV400 คัน
ขสมก. เผยเป็นการแก้ไขปัญหาระยะเร่งด่วน เพื่อไม่ให้ ขสมก.เสียสิทธิในการเป็นผู้ประกอบการขนส่งในเส้นทาง 90 เส้นทาง ยืนยันเป็นการดำเนินการที่เหมาะสมที่สุด
จากกรณีประธานสหภาพแรงงานรัฐวิสาหกิจองค์การขนส่งมวลชนกรุงเทพ (สร.ขสมก.) เคลือบแคลงสงสัยเหตุใดกระทรวงคมนาคมจึงจ้างเหมารถโดยสารเอกชน (EV) 400 คัน มาวิ่งให้บริการผู้โดยสารในอัตราคันละ 6,000 บาท/วัน ซึ่งคาดว่าจะประกวดราคาจัดหารถใหม่ภายในเดือน พ.ค.นี้ และอยู่ระหว่างรอแผนฟื้นฟูฯ โดยสหภาพแรงงานฯ ตั้งข้อสังเกตว่า อาจมีวาระซ่อนเร้นหรือเป็นการแปรรูป ขสมก.หรือไม่ จึงเรียกร้องให้กระทรวงคมนาคมชี้แจงนั้น
วันที่ 21 เมษายน 2565 นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ ชี้แจง ดังนี้
การดำเนินการของ ขสมก. ในครั้งนี้เป็นการแก้ไขปัญหาระยะเร่งด่วนที่มีความจำเป็นต้องจัดหารถใหม่เข้ามาบรรจุในเส้นทาง ตามหลักเกณฑ์และเงื่อนไขการขออนุญาตประกอบการขนส่งประจำทางฯ ของกรมการขนส่งทางบก หาก ขสมก. ไม่เร่งรัดการจัดหารถโดยสารใหม่ดังกล่าว อาจส่งผลให้ ขสมก.เสียสิทธิในการเป็นผู้ประกอบการขนส่งในเส้นทาง จำนวน 90 เส้นทาง จาก 107 เส้นทางของ ขสมก. ซึ่งการดำเนินการจ้างเหมาบริการ (การจ้างเหมาบริการจะต้องมีคนขับรถมาพร้อมกับรถโดยสารประจำทาง ส่วนพนักงานเก็บค่าโดยสารยังคงเป็นพนักงานของ ขสมก.) เป็นการใช้งบดำเนินงานของ ขสมก. โดยนำรายได้จากการเดินรถ และส่วนต่างของค่าเชื้อเพลิง มาจ่ายเป็นค่าจ้างให้กับเอกชน หากเป็นการซื้อหรือเช่ารถโดยสาร อาจต้องใช้ระยะเวลาในการดำเนินงานนานกว่าการจ้างเหมาบริการ ในขั้นตอนของการของบประมาณรัฐบาล รวมทั้งการพิจารณาจากหน่วยงานที่เกี่ยวข้อง ซึ่งจะบรรจุรถไม่ทันภายในระยะเวลาที่กรมการขนส่งทางบกได้กำหนดไว้ในหลักเกณฑ์ข้างต้น
การจ้างเหมาบริการนี้ จะส่งผลให้ ขสมก. สามารถลดค่าใช้จ่ายด้านการเหมาซ่อม (ภาระการเหมาซ่อมเป็นของเอกชน) ลดต้นทุนของพนักงานขับรถ และลดค่าใช้จ่ายด้านเชื้อเพลิง (น้ำมันดีเซล) ลงประมาณ 6,774 บาทต่อคันต่อวัน เมื่อเปรียบเทียบกับการจ้างเหมาบริการเอกชน ที่มีต้นทุนน้อยกว่าการที่ ขสมก. ซื้อหรือเช่ารถใหม่มาให้บริการเดินรถที่ต้องแบกรับภาระด้านการเหมาซ่อมเอง อีกทั้งการจ้างเหมาบริการนี้ส่งผลให้รายได้เพียงพอกับรายจ่าย ไม่เป็นการลงทุนเพิ่ม ไม่ต้องกู้เงินเพิ่มในการลงทุนซื้อหรือเช่า ทำให้ลดภาระด้านงบประมาณของภาครัฐ ไม่เป็นภาระผูกพันในระยะยาว เนื่องจากเป็นการทำสัญญา ระยะสั้น (2 ปี) ในช่วงที่รอให้แผนฟื้นฟูได้รับความเห็นชอบจาก ครม. ให้ดำเนินการ ดังนั้น การจ้างเหมาบริการจึงเป็นแนวทาง / โครงการ ที่สามารถแก้ไขปัญหาในระยะเร่งด่วนนี้ได้ ประกอบกับปัจจุบัน ขสมก. มีพนักงานขับรถไม่เพียงพอต่อการให้บริการ จึงมีความจำเป็นต้องให้เอกชนจัดหารถโดยสารพร้อมพนักงานขับรถในช่วงสัญญาระยะสั้น ซึ่งการจ้างเหมาบริการนี้ ไม่ส่งผลกระทบกับพนักงานขับรถของ ขสมก. เพราะไม่มีการลดจำนวนพนักงานขับรถแต่อย่างใด จึงไม่เข้าข่ายเป็นการแปรรูป ขสมก. จึงสามารถสรุปได้ว่าการดำเนินการครั้งนี้ เป็นทางเลือกที่มีความเหมาะสมที่สุดกับสถานการณ์ของ ขสมก. ในปัจจุบัน ต่อมาหากแผนฟื้นฟูได้รับความเห็นชอบให้ดำเนินการต่อได้ ขสมก. จะดำเนินการตามกรอบและแนวทางตามแผนฟื้นฟูให้เกิดประสิทธิภาพต่อไป
วันพฤหัสบดีที่ 25 พฤศจิกายน 2564
PM: Multilateralism is key to overcome global crisis
PM: Multilateralism is key to overcome global crisis
November 25, 2021, at 1505hrs (Thailand), at Bhakdi Bodin Building, Government House, Prime Minister and Defense Minister Gen. Prayut Chan-o-cha, in his capacity as ASEAN Coordinator, delivered a statement via a teleconference at the opening session of the 13th ASEM Summit (ASEM13). Government Spokesperson Thanakorn Wangboonkongchana disclosed gist as follows:
Cambodian Prime Minister host of the meeting mentioned the theme “Strengthening Multilateralism for Shared Growth”. He emphasized that ASEM needs to get more cooperation for multilateralism, especially after the COVID-19. This meeting is a chance for all leaders to put a strong effort into participating in ASEM on the world stage.
Thai Prime Minister expressed pleasure that the ASEM Summit returned to the ASEAN region again, which coincides with its 25th anniversary since the inaugurate ASEM Summit in Bangkok on March 1-2, 1996. Thailand believes that multilateralism is the key to overcome global crisis. Multilateral cooperation should be tangible on the basis of shared benefits between member countries. The Prime Minister also proposed the principle of “5Ps”, in accordance with the 2030 Sustainable Development Goals (SDGs) on which ASEM should place importance:
First is People. Priority should be placed on creating security of over 4 billion ASEM citizens, both in terms of health, wellbeing, and safety based on the principle of people-centered development without leaving any one behind. Universal, equitable and timely access to COVID-19 vaccines and universal health coverage must be promoted.
Second: Partnership on the basis of equality, trust, respect, and mutual interest must be promoted. Importance should be placed on multilateral partnership under international organization framework to prepare for and respond to future challenges.
Third is Peace. Cooperation among ASEM member countries must be promoted to reinforce a conducive environment for peace, and prevent regional competition and conflict which may be escalated to global conflicts.
Fourth is Prosperity. Member countries must grow together, and commit to multilateral trade system under WTO rules and regulations. Importance should be placed on adjustment to accommodate the 4th Industrial Revolution (4IR), especially upskilling and reskilling of the labor sector and SMEs, and improvement of global supply chain.
Last is Planet. ASEM needs to work together to preserve our planet through adopting a balanced approach towards development to ensure that all countries can achieve the SDGs by 2030.
The Prime Minister expressed hope that the meeting would encourage exchange of experiences and views that promote balanced, peaceful, secure, prosperous, and sustainable world we live in.
วันจันทร์ที่ 6 มิถุนายน 2565
ชวนเที่ยวงาน OTOP Midyear 2022 อิมแพ็ค เมืองทองธานี
วันเสาร์ที่ 4 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชวนเที่ยวงาน OTOP Midyear 2022 สุขช้อป สุขใจ สุขทั่วไทย รวมไว้ในที่เดียว โดยจัดแสดงและจำหน่ายผลิตภัณฑ์หนึ่งตำบลหนึ่งผลิตภัณฑ์ เพิ่มช่องทางการตลาดสร้างรายได้แก่ประชาชนและเปิดโอกาสให้ผู้ซื้อได้พบกับผู้ประกอบการชุมชนโดยตรง ภายในงานมีสินค้าที่น่าสนใจ เช่น เสื้อผ้าแฟชันผ้าไทย จากจ.หนองบัวลำภู ผ้ามัดหมี่ยกดอก 6 ตะกอ จ.สุรินทร์ ผ้าไหมลายทอง จ.บุรีรัมย์ กระเป๋าและกล่องเครื่องประดับลงยาสีนพเก้า จ.นนทบุรี ดอกไม้จากดินไทย จ.พิษณุโลก แจกันน้ำเต้าเพนท์ลายดอกรวงผึ้ง จ.เชียงใหม่ และกระเป๋าผ้าลายไทลื้อและผ้าไหม จ.น่าน ผู้สนใจเที่ยวชมงานได้ตั้งแต่วันนี้(4มิ.ย.65) – 12 มิ.ย.65 ณ อาคารชาเลนเจอร์ 1-3 ศูนย์การแสดงสินค้าและการประชุมอิมแพ็ค เมืองทองธานี
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 2 กันยายน 2564
ในเวที #อภิปรายไม่ไว้วางใจ วันนี้  นายกฯ ยืนยันไม่เคยเรียกผลประโยชน์
....
ในเวที#อภิปรายไม่ไว้วางใจวันนี้
นายกฯ ยืนยันไม่เคยเรียกผลประโยชน์หรือจัดคนมาเพื่อเรียกรับผลประโยชน์ให้กับตนเอง และจะพยายามตรวจสอบในเรื่องนี้ให้ดีที่สุดเพื่อให้ไม่เกิดการทุจริตขึ้นได้
#ไทยคู่ฟ้า#รวมไทยสร้างชาติ#ร่วมต้านโควิด19
วันพฤหัสบดีที่ 26 สิงหาคม 2564
มาแล้ว! ชุดตรวจภูมิ COVYD-19 Ab Test kit ฝีมือนักวิจัยไทย ใช้งานง่าย รวดเร็ว แม่นยำ ราคาถูก
....
ศูนย์ไบโอเทค สวทช. พัฒนาชุดตรวจภูมิคุ้มกันโควิด-19 สำเร็จรูป ชื่อ “COVYD-19 Ab Test kit (ELISA)” ใช้งานง่าย รวดเร็ว แม่นยำ ราคาถูก ให้หน่วยศึกษาวิจัยใช้ตรวจระดับภูมิคุ้มกันจากการติดเชื้อหรือหลังได้รับวัคซีน โดยอยู่ระหว่างขอประเมินจาก อย.
.
ชุดตรวจนี้อ่านค่าภูมิคุ้มกันในหน่วยมาตรฐานเดียวกับองค์การอนามัยโลก (WHO) โดยหากตรวจพบภูมิคุ้มกันไวรัสโควิด-19 จะแสดงสัญญาณสีออกมา ซึ่งจะต้องใช้เครื่องอ่านผลที่มีอยู่ในห้องปฏิบัติการและ รพ.ขนาดกลางทั่วไป
.
การตรวจภูมิคุ้มกันในระดับประชากร จะเป็นข้อมูลสำคัญในการวางแผนการบริหารวัคซีน บริหารบุคลากรด่านหน้า และกำหนดมาตรการด้านสาธารณสุขที่เหมาะสม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 4 พฤษภาคม 2565
ก.แรงงาน สุดปัง เสนออาชีพอิสระ สร้างงาน สร้างรายได้ รองรับโควิด-19
กระทรวงแรงงาน แนะนำอาชีพอิสระร่วม 200 อาชีพ  ลงทุนน้อย ทำง่าย รายได้ดี
นายสุชาติ ชมกลิ่น รัฐมนตรีว่าการกระทรวงแรงงานเผย รัฐบาลภายใต้การนำของพลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ให้ความสำคัญกับการส่งเสริม ต่อยอดการประกอบอาชีพ เพื่อให้ประชาชนมีงานทำ มีรายได้ มีคุณภาพชีวิตที่ดี โดยเฉพาะในสถานการณ์การแพร่ระบาดของโควิด – 19 ที่ประชาชนบางส่วนมีรายได้ลดลงจากการปรับลดชั่วโมงทำงาน หรือตกอยู่ในภาวะว่างงานชั่วคราว ซึ่งกระทรวงแรงงานโดยกรมการจัดหางานได้เตรียมข้อมูลอาชีพอิสระเพื่อเป็นทางเลือกให้กับประชาชน แบ่งเป็น 10 หมวดหมู่ จำนวน 199 อาชีพ ซึ่งเป็นอาชีพที่ทำได้ง่าย รายได้ดี เป็นที่นิยมในปัจจุบันเหมาะสมกับทุกเพศทุกวัย ประชาชนที่สนใจสามารถเข้าชมได้ที่เว็บไซต์กองส่งเสริมการมีงานทำ กรมการจัดหางาน www.doe.go.th/vgnew เลือกหัวข้อ “อาชีพอิสระ 2022”
ด้านนายไพโรจน์ โชติกเสถียร อธิบดีกรมการจัดหางานเผยว่า กรมการจัดหางานได้เตรียมอาชีพอิสระไว้ ซึ่งประกอบไปด้วยข้อมูลและคลิปสาธิตอาชีพ เพื่ออำนวยความสะดวกให้กับประชาชนผ่านช่องทางออนไลน์
สำหรับ “อาชีพอิสระ 2022” ที่กรมการจัดหางานรวบรวมไว้ มีด้วยกัน 10 ประเภทอาชีพอิสระ ดังนี้
1.ประเภทการขายและการให้บริการ อาทิ ดูแลผู้สูงอายุ แอดมินเพจ/ดูแลร้านค้าออนไลน์
2.ประเภทการใช้เทคนิคและความรู้เฉพาะด้าน อาทิ รับทำโมเดล 3 มิติ รับตัดต่อวีดิโอ รับสร้าง/ตอบแบบสอบถาม
3.ประเภทการออกแบบ อาทิ รับออกแบบโลโก้ รับทำ sticker Line รับออกแบบและวาดภาพประกอบ Map Designer
4.ประเภทการสอน อาทิ สอนภาษา รับสอนโหราศาสตร์ สอนลงทุน/เล่นหุ้น
5.ประเภทงานประดิษฐ์ หัตถกรรม และภูมิปัญญา อาทิ ทำน้ำปรุง ทำแป้งพวง เสื้อมัดย้อม ทำกำไลหินนำโชค
6.ประเภทการตัด – เย็บ อาทิ รับซ่อมตุ๊กตา เย็บเสื้อผ้าสุนัข รับตัด-เย็บ/แก้ไขเสื้อผ้า
7.ประเภทการทำอาหาร อาทิ ชิฟฟ่อนมะพร้าวอ่อน วุ้นข้าวเหนียวมะม่วง คาราเมลคอนเฟลก น้ำผลไม้สกัดเย็น
8.ประเภทการให้คำปรึกษา อาทิ ที่ปรึกษาทางกฎหมาย รับวางแผนการเดินทาง
9.ประเภทการเขียนและรีวิว อาทิ นักเขียน รับรีวิวอาหาร รับโปรโมทสินค้า รับเขียนบทความ
10.ประเภทการเกษตรและเลี้ยงสัตว์ อาทิ เลี้ยงจิ้งหรีด เพาะเห็ดนางฟ้า ปลูกข้าวโพดอ่อน เลี้ยงกบฮอร์นฟรอก ปลูกกล้วยไม้ เลี้ยงด้วงสาคู
ทั้งนี้ ผู้สนใจที่ต้องการสอบถามข้อมูลเพิ่มเติมสามารถติดต่อได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
วันศุกร์ที่ 5 สิงหาคม 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย คณะกรรมการความปลอดภัย อาชีวอนามัยและสภาพแวดล้อมในการทำงาน (คปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง บริเวณสถานีศรีลาซาล และสถานีศรีแบริ่ง บนถนนศรีนครินทร์ โดยได้ตรวจสอบการจัดเก็บอุปกรณ์ที่ไม่ใช้งาน การยึดวัสดุอุปกรณ์ให้มีความมั่นคงแข็งแรงเรียบร้อย เพื่อเป็นการป้องกันอันตรายที่อาจเกิดจากลมพายุในช่วงฤดูฝน พร้อมทั้งเน้นย้ำให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกำหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการ และประชาชนผู้สัญจรบนถนนสาธารณะ
นอกจากนี้ ยังได้เน้นย้ำให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกำหนดของกระทรวงสาธารณสุข
สามารถสอบถามข้อมูลโครงการ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลือง และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันศุกร์ที่ 11 มีนาคม 2565
ลูกจ้างชุมนุมสหกรณ์ฯ กระบี่ เฮ! รัฐบาลเยียวยา 7.5 ล้านบาท
รมว.แรงงานชี้แจงรัฐบาลให้การช่วยเหลือลูกจ้างชุมนุมสหกรณ์ชาวสวนปาล์มน้ำมันกระบี่ จำกัด 279 คน เหตุนายจ้างเบี้ยวค่าจ้าง ค่าชดเชย ลูกจ้างรับเงินช่วยเหลือบรรเทาความเดือดร้อนจากกองทุนสงเคราะห์ลูกจ้างกว่า 7.5 ล้านบาท
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่าจากกรณีลูกจ้างชุมนุมสหกรณ์ชาวสวนปาล์มน้ำมันกระบี่ จำกัด จำนวน 279 คน ได้ยื่นคำร้องกับพนักงานตรวจแรงงาน สำนักงานสวัสดิการและคุ้มครองแรงงานจังหวัดกระบี่ว่านายจ้างค้างจ่ายค่าจ้าง ค่าทำงานล่วงเวลา เงินประกัน เงินระหว่างหยุดกิจการชั่วคราว ค่าจ้างแทนการบอกกล่าวล่วงหน้าและค่าชดเชย ในเรื่องนี้รัฐบาล โดยการนำของ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กำหนดเป็นนโยบายให้กระทรวงแรงงานเร่งดำเนินการช่วยเหลือและเยียวยาแก่ลูกจ้างที่เดือดร้อนจากการถูกเลิกจ้างและไม่ได้รับค่าชดเชยโดยเร็ว ซึ่งในกรณีเดียวกันนี้ พลเอก ประวิตร วงษ์สุวรรณรองนายกรัฐมนตรี ได้กำชับให้กระทรวงแรงงานนำเงินกองทุนสงเคราะห์ลูกจ้างมาช่วยเหลือเยียวยาซึ่งหลังจากที่สั่งการให้กรมสวัสดิการและคุ้มครองแรงงานดำเนินการไปแล้วนั้น ได้รับรายงานว่าพนักงานตรวจแรงงานได้สอบข้อเท็จจริงและมีคำสั่งให้นายจ้างจ่ายเงินให้กับลูกจ้าง 279 คน รวมเป็นเงิน 49,166,820.26 บาท แต่นายจ้างไม่ปฏิบัติตามคำสั่งฯ และไม่ได้นำคดีไปสู่ศาลพนักงานตรวจแรงงานจึงได้ดำเนินคดีอาญากับนายจ้างรายนี้ฐานไม่ปฏิบัติตามคำสั่งฯกับพนักงานสอบสวน และเพื่อบรรเทาความเดือดร้อนให้แก่ลูกจ้างกลุ่มนี้พนักงานตรวจแรงงานได้ให้ลูกจ้างใช้สิทธิขอรับเงินจากกองทุนสงเคราะห์ลูกจ้าง ซึ่งคณะกรรมการกองทุนสงเคราะห์ได้วินิจฉัย มีคำสั่งให้กองทุนจ่ายเงินสงเคราะห์ให้แก่ลูกจ้าง โดยรวมเป็นเงิน 7,591,042 บาท โดยแบ่งเป็น กรณีนายจ้างไม่จ่ายค่าชดเชย 144 คน รวมเป็นเงิน 2,431,000 บาท และกรณีอื่นนอกจากค่าชดเชย 266 คน รวมเป็นเงินจำนวน 5,160,042 บาท โดยกองทุนสงเคราะห์ลูกจ้างได้โอนเงินให้สำนักงานสวัสดิการและคุ้มครองแรงงานจังหวัดกระบี่ เมื่อวันที่ 10 มีนาคมที่ผ่านมา เพื่อนำจ่ายให้แก่ลูกจ้างฯ ต่อไป
นายนิยม สองแก้ว อธิบดีกรมสวัสดิการและคุ้มครองแรงงาน กล่าวเพิ่มเติมว่า กองทุนสงเคราะห์ลูกจ้างมีวัตถุประสงค์เพื่อบรรเทาความเดือดร้อนเบื้องต้นแก่ลูกจ้าง เนื่องจากนายจ้างไม่จ่ายค่าชดเชย หรือเงินอื่นนอกเหนือจากค่าชดเชย เช่น ค่าจ้าง ค่าล่วงเวลา เป็นต้น และพนักงานตรวจแรงงานได้มีคำสั่งให้นายจ้างจ่ายค่าชดเชยหรือเงินอื่นแต่นายจ้างไม่จ่าย และคำสั่งเป็นที่สุด ลูกจ้างสามารถมายื่นเรื่องขอรับเงินสงเคราะห์ฯ ได้ที่สำนักงานสวัสดิการและคุ้มครองแรงงานกรุงเทพมหานคร พื้นที่ 1-10 และสำนักงานสวัสดิการและคุ้มครองแรงงานจังหวัดทุกจังหวัด
วันจันทร์ที่ 1 พฤศจิกายน 2564
“สมาคมธนาคารไทย” แนะ “10 แนวทาง” ทำธุรกรรมออนไลน์อย่างปลอดภัย
จากกรณีการตัดเงินที่ผิดปกติผ่านบัตรเดบิต บัตรเครดิตของลูกค้า โดยเกิดจากกลุ่มมิจฉาชีพสุ่มข้อมูลบัตรและนำไปสวมรอยทำธุรกรรมผ่านร้านค้าออนไลน์ต่างประเทศที่ไม่มีระบบยืนยันตัวตนก่อนทำรายการนั้น
นายผยง ศรีวณิช ประธานสมาคมธนาคารไทย เปิดเผยว่า จากกรณีการตัดเงินที่ผิดปกติผ่านบัตรเดบิต บัตรเครดิตของลูกค้า โดยเกิดจากกลุ่มมิจฉาชีพสุ่มข้อมูลบัตรและนำไปสวมรอยทำธุรกรรมผ่านร้านค้าออนไลน์ต่างประเทศที่ไม่มีระบบยืนยันตัวตนก่อนทำรายการนั้น สมาคมธนาคารไทย ร่วมกับสำนักงานระบบการชำระเงิน ศูนย์ประสานงานความมั่นคงปลอดภัยเทคโนโลยีสารสนเทศภาคการธนาคาร (TB-CERT) ชมรมธุรกิจบัตรเครดิตและชมรมตรวจสอบและป้องกันการทุจริตภายใต้สมาคมธนาคารไทย ได้ร่วมกันแก้ไขปัญหาและวางมาตรการป้องกันปัญหาเชิงรุก พร้อมให้ความรู้ความเข้าใจกับประชาชนถึงภัยทางไซเบอร์อย่างต่อเนื่อง
อย่างไรก็ตาม ยังมีกลุ่มมิจฉาชีพพยายามแสวงหาวิธีการต่าง ๆ มาหลอกลวงประชาชน ผ่านช่องทางออนไลน์ ทั้ง SMS Email Facebook Line และเว็บไซต์ปลอม สมาคมฯ จึงได้รวบรวมแนวทางการทำธุรกรรมการเงินออนไลน์ที่จะช่วยให้ทำธุรกรรมอย่างปลอดภัย เพื่อให้ลูกค้าสามารถทำธุรกรรมการเงินได้อย่างมั่นใจ ดังนี้
1. ทำธุรกรรมการเงินออนไลน์กับร้านค้าออนไลน์ที่น่าเชื่อถือ
2. พยายามหลีกเลี่ยงการทำธุรกรรมการเงิน หรือไม่ผูกข้อมูลบัตรเครดิตกับร้านค้าออนไลน์ หรือ แพลตฟอร์มที่ไม่มีระบบการยืนยันตัวตนด้วย OTP หรือที่ไม่ใช้เทคโนโลยี 3D Secure
3. ไม่ส่งต่อ OTP ให้กับบุคคลอื่น ไม่ว่ากรณีใดๆ
4. ตั้งรหัสผ่านที่ยากต่อการคาดเดาในการทำธุรกรรมการเงินออนไลน์
5. ไม่ใช้รหัสผ่านร่วมกันในการทำธุรกรรมการเงินออนไลน์ และร้านค้าออนไลน์
6. ไม่เปิดเผยข้อมูลส่วนตัว รวมถึงข้อมูลทางการเงิน เช่น เลขบัญชี หมายเลขบัตรเดบิต บัตรเครดิต เลขท้ายหลังบัตรเครดิต (CVV) แก่บุคคลอื่น (ธนาคารไม่มีนโยบายสอบถามข้อมูลลูกค้าผ่านทางโทรศัพท์ SMS และโซเชียลมีเดีย)
7. ปรับวงเงินสำหรับการชำระสินค้าให้เหมาะสมกับการทำธุรกรรมการเงินในโลกออนไลน์ หรือปรับวงเงินชำระสินค้าเป็นศูนย์ชั่วคราว หากยังไม่มีความต้องการจะใช้ชำระค่าสินค้า
8. สังเกตุการแจ้งเตือนบัญชี เงินเข้า-เงินออก จากธนาคาร และหมั่นตรวจสอบยอดการใช้จ่ายผ่านบัตรเครดิตและบัตรเดบิตอย่างสม่ำเสมอ
9. หากพบรายการบัญชีผิดปกติ ควรติดต่อธนาคารเจ้าของบัตรโดยตรงทันที หากมีข้อสงสัย ติดต่อสอบถามผ่านช่องทางบริการต่าง ๆ ของธนาคาร หรือ ธปท.
10. ติดตามข่าวสารจาก TB-CERT และช่องทางที่เป็นทางการของทางธนาคาร
สมาคมธนาคารไทย ขอให้ความมั่นใจว่า การให้บริการแก่ลูกค้าธนาคารพาณิชย์ของไทย มีความมั่นคงปลอดภัย ในระดับมาตรฐานสากล โดยขอให้ลูกค้าดำเนินการตาม 10 ข้อแนะนำอย่างสม่ำเสมอ หากพบรายการผิดปกติให้ติดต่อธนาคารทันที โดยธนาคารพร้อมให้บริการที่ดีและมีความรับผิดชอบ อย่างไรก็ตาม จากการตวจสอบที่ผ่านมาพบว่า มีบางรายโพสต์ข้อความ “ที่เป็นเท็จ” ในสื่อโซเชียล ขอให้หยุดการกระทำนั้น เพราะไม่เป็นผลดีกับการดูแลความเสียหายให้กับลูกค้าที่ได้รับผลกระทบ และสร้างความตื่นตระหนกให้กับประชาชน
วันอาทิตย์ที่ 15 สิงหาคม 2564
“โฆษก ศบศ.”เผย “บิ๊กตู่”สั่งเดินหน้าเร่งเยียวยา ชี้โอนแล้ว ม.33 พื้นที่ 13 จังหวัดล็อกดาวน์กว่า 6,500 ล้าน แจงเตรียมโอนอีก16 จังหวัดพร้อมกับ ม.39 - ม.40 กลุ่มแรก 24 ส.ค. 64 สำหร
“โฆษก ศบศ.”เผย “บิ๊กตู่”สั่งเดินหน้าเร่งเยียวยา ชี้โอนแล้ว ม.33 พื้นที่ 13 จังหวัดล็อกดาวน์กว่า 6,500 ล้าน แจงเตรียมโอนอีก16 จังหวัดพร้อมกับ ม.39 - ม.40 กลุ่มแรก 24 ส.ค. 64 สำหรับส่วนลดค่าเทอมเริ่มโอน 31 ส.ค.นี้ ขณะที่ยอดใช้จ่ายมาตรการลดค่าครองชีพ
วันนี้ 15 ส.ค. 64 นายธนกร วังบุญคงชนะ เลขานุการรัฐมนตรีประจำสำนักนายกรัฐมนตรี ในฐานะโฆษกศูนย์บริหารสถานการณ์เศรษฐกิจจากผลกระทบจากการแพร่ระบาดของโควิด-19 (ศบศ.) เปิดเผยถึงความคืบหน้าการเยียวยานายจ้างและผู้ประกันตน ม. 33 ม. 39 และ ม. 40 ว่า เมื่อวันที่ 13 สิงหาคม 2564 กระทรวงแรงงาน โดยสำนักงานประกันสังคม ได้โอนเงินเยียวยานายจ้างและลูกจ้างผู้ประกันตน ม. 33 ในพื้นที่ 13 จังหวัดไปแล้ว แบ่งเป็นลูกจ้าง 2,399,459 ราย เป็นเงิน 5,998.65 ล้านบาท และทำการโอนให้นายจ้างไปแล้ว  12,711  กิจการ เป็นเงิน 594.12 ล้านบาท รวมยอดเงินที่ทำการโอนไปแล้วจำนวน 6,592.77 ล้านบาท  โดยจะดำเนินการทยอยโอนให้ลูกจ้างและนายจ้าง ม. 33 พื้นที่ 16 จังหวัดที่ลงทะเบียนและจ่ายเงินสมทบภายในวันที่ 24 สิงหาคม 2564 ต่อไป พร้อมกับโอนเงินให้ผู้ประกันตน ม.39 และ ม.40 ใน 29 จังหวัด กลุ่มแรกวันที่ 24 สิงหาคมนี้ เช่นกัน ซึ่งจะทยอยโอนวันละ 1 ล้านราย โดยผู้ประกันตนสามารถตรวจสอบสิทธิได้ที่เว็บไซต์สำนักงานประกันสังคม
นายธนกร กล่าวต่อว่า ส่วนความคืบหน้ามาตรการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชน เพื่อช่วยบรรเทาภาระค่าใช้จ่ายให้กับผู้ปกครองและนักเรียนนักศึกษาทั้งภาครัฐและภาคเอกชน ประจำปีการศึกษา 1/2564 ที่ได้รับผลกระทบทางเศรษฐกิจจากสถานการณ์การแพร่ระบาดของโควิด-19 ขณะนี้ อยู่ระหว่างการยืนยันตรวจสอบสิทธิ์การได้รับความช่วยเหลือ โดยเบื้องต้นกระทรวงศึกษาธิการ จะโอนเงินช่วยเหลือให้นักเรียนและผู้ปกครองในอัตรา 2,000 บาทต่อคน ในวันที่ 31 สิงหาคมนี้ ทั้งนี้ สำหรับผู้ได้รับเงินเยียวยาในส่วนของกระทรวงศึกษาธิการมีประมาณ 11 ล้านคน วงเงินรวมประมาณ 21,600 ล้านบาท
โฆษก ศบศ. กล่าวอีกว่า สำหรับมาตรการเยียวยาและการฟื้นฟูเศรษฐกิจในประเทศ ทั้งโครงการคนละครึ่ง เฟส 3 เพิ่มกำลังซื้อในบัตรสวัสดิการแห่งรัฐ โครงการยิ่งใช้ยิ่งได้ และโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษนั้น ยอดการใช้จ่ายของแต่ละโครงการ ผู้ใช้สิทธิสะสมรวม 38 ล้านคน ยอดใช้จ่ายสะสมรวม 62,967.7 ล้านบาท แบ่งเป็น 1.โครงการคนละครึ่ง เฟส 3 มีผู้ใช้สิทธิสะสม 23.49 ล้านคน ยอดใช้จ่ายสะสม 56,339.7 ล้านบาท แบ่งเป็นส่วนที่ประชาชนจ่ายสะสม 28,588.2 ล้านบาท และรัฐร่วมจ่ายสะสม 27,751.5 ล้านบาท 2.โครงการยิ่งใช้ยิ่งได้ มีผู้ใช้สิทธิสะสม 66,101 คน ยอดใช้จ่ายสะสม 1,161 ล้านบาท และยอดใช้จ่ายด้วย e-voucher สะสม 31 ล้านบาท 3.โครงการเพิ่มกำลังซื้อให้แก่ผู้มีบัตรสวัสดิการแห่งรัฐ มีผู้ใช้สิทธิสะสม 13.48 ล้านคน ยอดใช้จ่ายสะสม 5,110.8 ล้านบาท และ 4.โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสม 979,821 คน ยอดใช้จ่ายสะสม 325.2 ล้านบาท นอกจากนี้ รัฐบาลยังเร่งพิจารณาเชื่อมต่อแพลตฟอร์มฟู้ดเดลิเวอรี่เพื่อให้สามารถเชื่อมกับโครงการ “คนละครึ่ง” ด้วย คาดว่าจะดำเนินการเชื่อมระบบเสร็จสิ้นและพร้อมใช้งานได้ในเดือนตุลาคม 2564 นี้ เพื่อให้ทันกับการรองรับการโอนเงิน “คนละครึ่ง” รอบ 2 อีก 1,500 บาท ทั้งนี้ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม จะเร่งเยียวยาประชาชนทุกกลุ่ม
/////
วันพฤหัสบดีที่ 20 มกราคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เร่งผลักดันการพัฒนาท่าเรืออัจฉริยะ (Smart Port) ท่าเรือแหลมฉบัง
สู่การเป็นเมืองอัจฉริยะ Smart City
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กล่าวถึงการพัฒนาท่าเรืออัจฉริยะ (Smart Port) ในพื้นที่ท่าเรือแหลมฉบัง สู่การเป็นเมืองอัจฉริยะ Smart City โดยการท่าเรือแห่งประเทศไทย ร่วมกับสำนักงานส่งเสริมเศรษฐกิจดิจิทัล ผลักดันนโยบายการบริหารการจราจร และการบูรณาการด้านข้อมูลเทคโนโลยีดิจิทัลภายในกรอบระยะเวลา 3 ปี ในการเชื่อมโยงข้อมูลการขนส่งหลากหลายรูปแบบ ทั้งทางถนน ทางเรือและทางรางร่วมกับหน่วยงานที่เกี่ยวข้อง อาทิ สายเรือ ผู้ประกอบการท่าเทียบเรือ ผู้ประกอบการรถขนส่งสินค้า ผ่านระบบเทคโนโลยีดิจิทัล ได้แก่ Smart Port Traffic (ระบบจัดการข้อมูลการจราจร) Smart Port EDI (ระบบเชื่อมต่อ Big Dataจากระบบต่าง ๆ) Smart Port Payment (ระบบชำระเงินแบบ QR Code)
และสำหรับโครงการพัฒนา Smart City ในพื้นที่ท่าเรือแหลมฉบัง ประกอบด้วย การส่งเสริมด้านการบูรณาการข้อมูลกับหน่วยงาน ที่เกี่ยวข้อง อาทิ สายเรือ ผู้ประกอบการท่าเทียบเรือ กรมศุลกากร ผู้ประกอบการขนส่งสินค้า พัฒนาระบบการบริหารจัดการท่าเรืออัจฉริยะ (Smart Port) และระบบอิเล็กทรอนิกส์ เพื่อช่วยบริหารเวลารถบรรทุกสินค้าเข้าออก (Truck Queue) เป็นต้น มีวัตถุประสงค์เพื่อมุ่งพัฒนาระบบท่าเรืออัจฉริยะ (Smart Port System) ส่งเสริมให้เกิดการต่อยอดการใช้ประโยชน์จากข้อมูลท่าเรืออัจฉริยะให้มีศักยภาพ เพิ่มความคล่องตัวในการบริหารจัดการตู้คอนเทนเนอร์ ลดต้นทุนโลจิสติกส์ แก้ปัญหาการจราจร ลดมลภาวะและปัญหาสิ่งแวดล้อม เพิ่มคุณภาพชีวิตให้กับชุมชนโดยรอบท่าเรือฯ
วันศุกร์ที่ 17 มิถุนายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 10 – 16 มิถุนายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 10 – 16 มิถุนายน 2565 พบการกระทำผิด จำนวน 712 คดี คิดเป็นเงินค่าปรับ 12.96 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 10 – 16 มิถุนายน 2565) พบว่ามีการกระทำผิด จำนวน 712 คดี คิดเป็นเงินค่าปรับ 12.96 ล้านบาท โดยแยกเป็น สุรา จำนวน 395 คดี ค่าปรับ 3.74 ล้านบาท ยาสูบ จำนวน 239 คดี ค่าปรับ 6.26 ล้านบาท ไพ่ จำนวน 4 คดี ค่าปรับ 0.02 ล้านบาท น้ำมันและผลิตภัณฑ์น้ำมัน จำนวน 22 คดี ค่าปรับ 0.79 ล้านบาท น้ำหอม จำนวน 3 คดี ค่าปรับ 0.58 ล้านบาท รถจักรยานยนต์ จำนวน 23 คดี ค่าปรับ 0.49 ล้านบาท และสินค้าอื่น ๆ จำนวน 26 คดี ค่าปรับ 1.08 ล้านบาท โดยมีของกลางแยกเป็นน้ำสุรา จำนวน 15,375.512 ลิตร ยาสูบ จำนวน 10,311 ซอง ไพ่ จำนวน 70 สำรับ น้ำมันและผลิตภัณฑ์น้ำมัน จำนวน 19,672.000 ลิตร น้ำหอม จำนวน 1,805 ขวด รถจักรยานยนต์ จำนวน 35 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 16 มิถุนายน 2565 พบว่า มีการกระทำผิด จำนวน 19,622 คดี คิดเป็นเงินค่าปรับ 358.27 ล้านบาท โดยแยกเป็น สุรา จำนวน 10,656 คดี ค่าปรับ 93.58 ล้านบาท ยาสูบ จำนวน 6,712 คดี ค่าปรับ 177.97 ล้านบาท ไพ่ จำนวน 297 คดี ค่าปรับ 3.00 ล้านบาท น้ำมันและผลิตภัณฑ์น้ำมัน จำนวน 581 คดี ค่าปรับ 24.69 ล้านบาท น้ำหอม จำนวน 89 คดี ค่าปรับ 9.15 ล้านบาท รถจักรยานยนต์ จำนวน 836 คดี ค่าปรับ จำนวน 19.25 ล้านบาท และสินค้าอื่น ๆ จำนวน 451 คดี ค่าปรับ 30.63 ล้านบาท โดยมีของกลางแยกเป็นน้ำสุรา จำนวน 175,501.375 ลิตร ยาสูบ จำนวน 3,132,642 ซอง ไพ่ จำนวน 18,967 สำรับ น้ำมันและผลิตภัณฑ์น้ำมัน จำนวน 789,514.000 ลิตร น้ำหอม จำนวน 283,540 ขวด รถจักรยานยนต์ จำนวน 1,030 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/835-2565-10-16-2565-28
วันพฤหัสบดีที่ 17 มีนาคม 2565
นรม. และ รมว.กห. ห่วงใยสถานการณ์ความรุนแรงใต้ สั่งคุมเข้มความปลอดภัยประชาชนและให้การช่วยเหลือดูแลเจ้าหน้าที่บาดเจ็บและเสียชีวิตต่อเนื่องไป
โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้แสดงความเสียใจกับญาติและเจ้าหน้าที่ทหารพราน จากร้อย 4204 ฉก.ทพ.42 ที่เสียชีวิต 1 นาย และได้รับบาดเจ็บสาหัส 3 นาย
จากเหตุลอบวางระเบิดโดยกลุ่มก่อความไม่สงบในพื้นที่ บ้านเมาะโง ม.5 ต.กระหวะ อ.มายอ จ.ปัตตานี เมื่อ 0900 ของวันนี้ที่ผ่านมา
โดย นรม.และ รมว.กห. ได้สั่งการ กอ.รมน.ภาค 4 ประสานให้การช่วยเหลือผู้ได้รับบาดเจ็บ เข้ารับการรักษาเป็นการเร่งด่วนและให้การดูแลต่อเนื่องไป จนกว่าสภาพร่างกายและจิตใจเป็นปกติ สำหรับผู้ที่เสียชีวิต ขอให้สนับสนุนร่วมประกอบพิธีทางศาสนาอย่างสมเกียรติและให้การดูแลช่วยเหลือญาติผู้เสียชีวิตตามสิทธิ์อันสมควร
พร้อมกันนี้ ได้แสดงความห่วงใย ถึงเหตุความรุนแรงในพื้นที่ 3 จชต.ที่เกิดขึ้นต่อเนื่องที่ผ่านมา เป็นเหตุให้ประชาชนบริสุทธิ์ได้รับบาดเจ็บหลายราย ซึ่งต่อมามีหลายกลุ่มทางสังคมและญาติของผู้ได้รับผลกระทบ ออกมาประณามกลุ่มผู้ก่อเหตุรุนแรงว่า เป็นการกระทำที่ไร้มนุษยธรรมและละเมิดสิทธิมนุษยชนอย่างร้ายแรง โดย พล.อ.ประยุทธ์’ ได้กำชับหน่วยงานความมั่นคงในพื้นที่ ให้ปฏิบัติหน้าที่ด้วยความระมัดระวังและไม่ประมาท โดยเน้น ให้คุมเข้มคุ้มครองดูแลความปลอดภัยประชาชนต่อเนื่องกันไป ควบคู่กับ ให้ความสำคัญการพัฒนาพื้นที่แบบมีส่วนร่วมไปพร้อมกัน พร้อมย้ำว่า รัฐบาล ยังคงมุ่งมั่นและคงความพยายามที่จะยกระดับรายได้และพัฒนาคุณภาพชีวิตของประชาชนระดับครัวเรือนในพื้นที่ เพื่อลดเงื่อนไขและปัญหาการใช้ความรุนแรงต่อกันและเพื่อการอยู่ร่วมกันอย่างสันติสุขในที่สุด
#กลาโหม135ปี
วันอาทิตย์ที่ 24 ตุลาคม 2564
ประกาศ ขสมก. ประจำวันที่ 24 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​
ประกาศ ขสมก. ประจำวันที่ 24 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​
1) พนักงานขับรถโดยสารธรรมดา สาย 13 เพศชาย อายุ 56 ปี
วันพุธที่ 30 มิถุนายน 2564
รองปลัดฯ อำพันธุ์ เป็นประธานการประชุมคณะกรรมการน้ำตาลทราย รับทราบและพิจารณาในประเด็นที่เกี่ยวข้องจำนวน 6 เรื่อง
รองปลัดฯ อำพันธุ์ เป็นประธานการประชุมคณะกรรมการน้ำตาลทราย รับทราบและพิจารณาในประเด็นที่เกี่ยวข้องจำนวน 6 เรื่อง
เมื่อวันที่ 30 มิถุนายน 2564 นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการน้ำตาลทราย ครั้งที่ 6/2564 (ผ่านสื่ออิเล็กทรอนิกส์) โดยมีผู้แทนกระทรวงอุตสาหกรรม ผู้แทนกรมการค้าภายใน ผู้แทนชาวไร่อ้อย และผู้แทนโรงงาน เข้าร่วม ณ ห้องประชุมอาคารสำนักงานคณะกรรมการอ้อยและน้ำตาลทราย ชั้น 1 กระทรวงอุตสาหกรรม ซึ่งที่ประชุมฯ ได้รับทราบและพิจารณาในประเด็นที่เกี่ยวข้อง ได้แก่ 1) ขอเพิ่มชนิดสินค้าเพื่อการส่งออก โดยสิทธิซื้อน้ำตาลทรายผลิตสินค้าเพื่อการส่งออกที่ได้รับปี 2564 เท่าเดิม (จำนวน 9 บริษัท)2) ขอเพิ่มสิทธิซื้อน้ำตาลสำหรับผลิตสินค้าเพื่อการส่งออกปี 2564 (จำนวน 6 บริษัท)3) ขอปรับลดสิทธิซื้อน้ำตาลสำหรับผลิตสินค้าเพื่อการส่งออก ปี 2564 (จำนวน 9 บริษัท)4) แนวทางการจำหน่ายน้ำตาลทรายให้แก่ผู้ประกอบกิจการผลิตสินค้าเพื่อการส่งออก5) ร่างประกาศคณะกรรมการอ้อยและน้ำตาลทราย เรื่อง หลักเกณฑ์ วิธีการ และเงื่อนไขการนำน้ำตาลทรายเข้ามาในราชอาณาจักรภายใต้ความตกลงการค้าสินค้าของอาเซียน (ATIGA) พ.ศ. .... และ 6) ร่าง ประกาศคณะกรรมการอ้อยและน้ำตาลทราย เรื่อง หลักเกณฑ์ วิธีการ และเงื่อนไขนำน้ำตาลทรายเข้ามาในราชอาณาจักรตามพันธกรณีความตกลงการค้าเสรีไทย-ออสเตรีย (TAFTA) พ.ศ. ....
วันจันทร์ที่ 4 กรกฎาคม 2565
เห็นผล! แก้ไขปัญหา “ที่อยู่อาศัยที่ทำกิน” ตามข้อสั่งการนายกฯ ปชช. ได้รับประโยชน์กว่า 82,000 หน่วย
.....
จากข้อสั่งการ พล.อ.ประยุทธ์ จันทร์โอชา นายกรัฐมนตรี ที่มุ่งลดความเหลื่อมล้ำทั้งทางเศรษฐกิจและสังคม เพิ่มโอกาสให้กับผู้มีรายได้น้อย ผ่านมาตรการของรัฐต่าง ๆ โดยเฉพาะ “การพัฒนาที่อยู่อาศัย” เพื่อสร้างคุณภาพชีวิตความเป็นอยู่ขั้นพื้นฐานที่ดีขึ้นนั้น
.
ล่าสุด คณะกรรมการติดตามการดำเนินงานตามนโยบายรัฐบาลและข้อสั่งการนายกรัฐมนตรี หรือ กตน. รายงานว่าหน่วยงานที่เกี่ยวข้อง ได้ดำเนินตามข้อสั่งการของนายกฯ มาตั้งแต่เดือน ก.ค. 63 - มี.ค. 65 ทั้งในส่วนของการพัฒนาโครงการใหม่ แก้ไขปัญหาที่อยู่อาศัยที่ทำกิน ตลอดจนการปรับปรุงที่อยู่อาศัยให้ได้มาตรฐานแล้วกว่า 82,193 หน่วย
.
ทั้งนี้ การพัฒนาที่อยู่อาศัยสำหรับผู้มีรายได้น้อยเป็นเรื่องที่นายกฯ ให้ความสำคัญอย่างมาก และได้ติดตามความก้าวหน้าของแต่ละโครงการมาโดยตลอด รวมทั้งให้คำแนะนำสนับสนุนแก้ไขในกรณีที่เกิดปัญหาเพราะเล็งเห็นว่า “ที่อยู่อาศัยคือความมั่นคงของชีวิตประชาชน”
.
อ่านเพิ่มเติม คลิกhttps://www.thaigov.go.th/news/contents/details/56405
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 18 พฤศจิกายน 2564
รัฐบาลตั้ง บมจ.เคหะสุขประชา รัฐเอกชนร่วมลงทุน
วันศุกร์ที่ 12 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบจัดตั้งบริษัทเคหะสุขประชาจำกัดมหาชนเพื่อให้เป็นกลไกในการยกระดับคุณภาพชีวิตด้านที่อยู่อาศัยและเศรษฐกิจของผู้มีรายได้น้อยโดยให้สามารถใช้รูปแบบการร่วมลงทุนระหว่างรัฐและเอกชนในการดำเนินการได้ โดยจะพัฒนาโครงการบ้านเช่าราคาย่อมเยา จำนวน 1 แสนหน่วย ภายในปี 2565-2568 ประมาณการรายรับที่ 60,000 ล้านบาท รับซื้ออาคารคงเหลือของการเคหะแห่งชาติมาบริหารการขาย ประมาณมูลค่าการขายรวม 10,890 ล้านบาท พัฒนาและบริหารชุมชนของโครงการบ้านเช่า ประมาณการรายรับ 2,400 ล้านบาท/ปี พัฒนาเศรษฐกิจชุมชนในพื้นที่โครงการ ประมาณการรายรับ 2,400 ล้านบาท/ปี และบริหารทรัพย์สินรอการพัฒนา ประมาณการรายได้พึงรับที่ 125 ล้านบาท/ปี
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 19 สิงหาคม 2565
โฆษกรัฐบาลชี้แจงกรณีหนี้ กยศ. นายกฯ ห่วงใย ตั้งใจแก้ไขปัญหาหนี้ กยศ. มาโดยตลอด ทั้งมาตรการช่วยเหลือลูกหนี้ ลดผลกระทบต่อผู้ค้ำประกัน
โฆษกรัฐบาลชี้แจงกรณีหนี้ กยศ. นายกฯ ห่วงใย ตั้งใจแก้ไขปัญหาหนี้ กยศ. มาโดยตลอด ทั้งมาตรการช่วยเหลือลูกหนี้ ลดผลกระทบต่อผู้ค้ำประกัน และเสนอร่างพระราชบัญญัติกองทุนเงินให้กู้ยืมเพื่อการศึกษาฯ ทั้งนี้ เพื่อโอกาสเข้าถึงการศึกษาพัฒนาทรัพยากรบุคคลไทย
วันนี้ (19 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า จากกระแสข่าวเกี่ยวกับการรวบรวมรายชื่อผ่านเว็บไซต์ “ศูนย์วิจัยรัฐสวัสดิการ” 10,000 รายชื่อ เพื่อยื่นแก้ไขกฎหมายกองทุนเงินให้กู้ยืมเพื่อการศึกษา (กยศ.) โดยให้รัฐบาลเป็นลูกหนี้แทนผู้กู้ เพื่อให้ยกหนี้กองทุนเงินให้กู้ยืมเพื่อการศึกษา (กยศ.) นั้น
ล่าสุดเมื่อวานนี้ (18 สิงหาคม 2565) สำนักงานคณะกรรมการกฤษฎีกาได้ชี้แจงว่า “การยกหนี้ กยศ. ไม่ใช่การแก้ปัญหาหนี้ กยศ. แต่จะทำให้ผู้กู้ขาดวินัยทางการเงิน ซึ่งจะเป็นปัญหาต่อไปในอนาคต แต่รัฐบาลเข้าใจปัญหาของหนี้ กยศ. ตามกฎหมายปัจจุบัน จึงได้เสนอแก้ไขให้การชำระหนี้ กยศ. ยังคงเป็นไปตามหลักเป็นหนี้ต้องใช้หนี้แต่ผ่อนปรนการชำระหนี้ กยศ. ให้สอดคล้องกับรายได้และความสามารถในการชำระหนี้ของผู้กู้ ขณะนี้ร่างพระราชบัญญัติดังกล่าวอยู่ในชั้นการพิจารณาของสภาผู้แทนราษฎร” โดยการชี้แจงดังกล่าวของสำนักงานคณะกรรมการกฤษฎีกา เป็นไปตามเจตนารมณ์ของรัฐบาลในการแก้ไขปัญหาหนี้ กยศ.
นายอนุชากล่าวว่า ที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยต่อประเด็นนี้ และได้สั่งการเร่งให้การช่วยเหลือลูกหนี้ กยศ. อย่างเต็มที่ครอบคลุมการลดภาระหนี้ ลดความเสี่ยงถูกดำเนินคดี แก้กฎหมายให้เกิดความเป็นธรรมมากขึ้น ผ่านกลไกต่าง ๆ เช่น งานมหกรรมไกล่เกลี่ยหนี้ ที่กองทุน กยศ. ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม จัดขึ้นทั่วประเทศเพื่อเป็นการช่วยเหลือบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจ ซึ่งรวมไปถึง การขยายระยะเวลามาตรการลดหย่อนหนี้ เพื่อจูงใจให้ผู้กู้ยืมมาชำระเงินคืน จากเดิมสิ้นสุดวันที่ 30 มิถุนายน 2565 เป็นสิ้นสุดวันที่ 31 ธันวาคม 2565 ภายใต้เงื่อนไขของมาตรการ และการที่คณะรัฐมนตรีเสนอร่างพระราชบัญญัติกองทุนเงินให้กู้ยืมเพื่อการศึกษา (ฉบับที่ ..) พ.ศ. .... ซึ่งเป็นการแก้ไขเพิ่มเติมพระราชบัญญัติกองทุนเงินให้กู้ยืมเพื่อการศึกษา พ.ศ. 2560 ให้กองทุนเงินให้กู้ยืมเพื่อการศึกษามีอำนาจในการปลดภาระผู้ค้ำประกัน เมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระ รวมถึงเสนอการปรับลดเพดานอัตราดอกเบี้ยและดอกเบี้ยผิดนัดให้เหมาะสม โดยขณะนี้ร่างพระราชบัญญัติฯ อยู่ในชั้นการพิจารณาของสภาผู้แทนราษฎร
“นายกรัฐมนตรีและรัฐบาลมีความตั้งใจที่จะแก้ปัญหาหนี้ กยศ. มาโดยตลอด นอกจากมาตรการช่วยเหลือลูกหนี้ ลดผลกระทบต่อผู้ค้ำประกัน และเสนอร่างพระราชบัญญัติกองทุนเงินให้กู้ยืมเพื่อการศึกษาฯ ที่มีเป้าหมายเพื่อปฏิรูปโครงสร้างสินเชื่อ ช่วยเหลือผู้กู้ที่เดือดร้อน สร้างความเป็นธรรมให้แก่ผู้กู้และผู้ค้ำประกัน ช่วยให้การชำระหนี้มีความเป็นธรรม และสอดคล้องกับความสามารถในการชำระหนี้มากยิ่งขึ้นแล้ว ประเด็นสำคัญที่นายกรัฐมนตรีห่วงกังวลคือ โอกาสในการเข้าถึงเงินกู้ยืมเพื่อการศึกษาและรองรับการเรียนรู้ตลอดชีวิต เพื่อเสริมสร้างคุณภาพของทรัพยากรบุคคล เพิ่มโอกาสทางการแข่งขันของไทยให้ดียิ่งขึ้นต่อไป” นายอนุชา กล่าว
..............................